Author: .
Last saved by: spano
Company: Úrad vlády SR

Predkladacia správa

	Listom Ministerstva financií SR číslo 24469/2002-42 zo dňa „2.01.2003“ boli v rámci rozpisu záväzných ukazovateľov štátneho rozpočtu na rok 2003 rozpísané  v kapitole Úradu vlády SR účelové prostriedky (dotácie) vyplývajúce zo zákona SNR č. 194/1990 Zb. o lotériách a iných podobných hrách v znení neskorších predpisov vo výške 55.000 tis. Sk,        z toho:
- menšinová kultúrna politika 					    vo výške 20.000 tis. Sk
- sociálne a kultúrne potreby rómskej komunity 			    vo výške 35.000 tis. Sk

Podľa cit. listu Ministerstva financií SR v rozpočte na rok 2003 sa výnosy z lotérií a iných podobných hier rozpočtujú vo výdavkoch príslušných rozpočtových kapitol. Rozpočtová kapitola nebude použitie týchto zdrojov predkladať na schválenie vláde. Ak rozpočtová kapitola navrhne použiť zdroje z lotérií pre inú rozpočtovú kapitolu, požiada Ministerstvo financií SR o vykonanie rozpočtového opatrenia. 
	V súlade s § 16 ods. 1 písm. c) zákona č. 313/1995 Z.z. o rozpočtových pravidlách v znení neskorších predpisov "určuje ústredný orgán ako správca rozpočtovej kapitoly vo svojej pôsobnosti po dohode s ministerstvom podmienky poskytovania dotácií iným subjektom". Na základe uvedeného vypracoval Úrad vlády SR Záväzné podmienky a zásady pre poskytovanie dotácií právnickým a fyzickým osobám na menšinovú kultúrnu politiku z finančných prostriedkov vyplývajúcich zo zákona SNR č. 194/1990 Zb. o lotériách a iných podobných hrách v znení neskorších predpisov prostredníctvom Úradu vlády SR a predložil na schválenie Ministerstvu financií SR.
	V stanovisku zaslanom Úradu vlády SR listom číslo 3871/2003-42 zo dňa 18.03.2003 Ministerstvo financií SR žiada špecifikovať jednotlivé oblasti, ktoré sa budú v rámci podpory menšinovej kultúrnej politiky financovať z prostriedkov vyplývajúcich zo zákona SNR č. 194/1990 Zb. o lotériách a iných podobných hrách v znení neskorších predpisov, napr. podpora edičnej činnosti v jazyku národnostných menšín, podpora aktivít menšinových divadiel, ľudovoumeleckých súborov a pod. Pretože prostriedky sú určené na menšinovú kultúrnu politiku Ministerstvo financií SR je toho názoru, že priority a oblasti , ktoré sa majú v rámci menšinovej kultúrnej politiky financovať, by mala schváliť vlády SR. Uvedené žiadajú uviesť aj z dôvodu, že Úrad vlády SR použitie týchto zdrojov nebude predkladať na schválenie vláde SR. 

	Materiál nemá priamy ekonomický, environmentálny vplyv ani vplyv na zamestnanosť.